**Informare privind infecţiile acute respiratorii şi gripa**

Săptămânile 44 şi 45 (5.11.2012 - 11.11.2012)

Din datele Centrului Naţional de Supraveghere şi Control al Bolilor Transmisibile şi ale Centrului Naţional de Gripă din INCDMI Cantacuzinoreiese că în săptămâna 45 din 2012, în România activitatea gripei este joasă, fără răspândire geografică. S-a înregistrat primul caz de gripă confirmat cu laboratorul, cu virus AH3, în judeţul Argeş.

În săptămâna 44 au fost raportaţi 11 pacienţi cu afecţiuni compatibile cu gripa „*influenza-like illnesses ILI*” (din sistemul de supraveghere sentinelă ILI), de la aceştia s-au recoltat 10 probe.

În săptămâna 44 au fost raportate 4.347 cazuri ARI (acute respiratory infections), (650 cazuri ARI la 100.000 locuitori, mai puţin cu 9,4% decât în aceeaşi săptămână din 2011, însă sub nivelul bazal de alertă de 882⁰/₀₀₀₀). Incidenţa ARI din judeţele Harghita, Satu Mare, Argeş şi Sibiu depăşeşte cu o abatere standard media pe ţară din S44.

**Centrul European pentru Prevenirea şi Controlul Bolii (ECDC)** menţionează că toate cele 26 ţări din UE care au raportat la ECDC în săptămâna 44 au avut o intensitate joasă a activităţii gripei, 19 raportând că gripa nu a avut răspândire geografică şi 7 au raportat răspândire sporadică: Danemarca, Franţa, Germania, Norvegia, Slovacia, Suedia şi Regatul Unit al Marii Britanii.

Din 279 probe recoltate prin sistemul de supraveghere sentinelă 2 probe a fost pozitive pentru virusul gripal: A(H1)pdm09 în Suedia şi A(H3) în Germania.

Din sistemul de supraveghere non-santinelă au fost 51 probe pozitive: 37 probe pozitive pentru virusul gripal tip A şi 14 probe pozitive pentru virusul gripal tip B. Au fost subtipate 11 virusuri gripale tip A , 10 fiind A(H1)pdm09 şi 1 fiind A(H3).

Nu au fost raportate confirmări cu laboratorul de la cazuri de gripă acută severă (SARI).

**Biroul European al Organizaţiei Mondiale a Sănătăţii** menţionează în *Buletinul electronic săptămânal* **„*EuroFlu”*** că în săptămâna 44 activitatea gripală a fost la nivele joase în regiunea europeană OMS.

Numai Republica Moldova din cele 18 ţări care au comunicat un nivel prag de alerta pentru gripă a raportat că activitatea gripală (ILI şi ARI) a fost peste nivelul prag calculat pentru alertă.

Toate cele 40 ţări care au raportat intensitatea activităţii au avut intensitate joasă a activităţii gripei. 30 ţări au raportat absenţa răspândirii geografice iar 10 ţări au raportat răspândire geografică sporadică.

Tendinţa a fost descrescătoare în 4 ţări, stabilă în 29 ţări şi crescătoare în 6 ţări: Armenia, Azerbaidjan, Estonia, Israel, Serbia, Suedia.

În săptămâna 44 au fost recoltate 486 probe, 4 fiind pozitive: 3 A(H3N2) şi 1 A(pH1N1) cu un indice de pozitivitate de 0,8% pentru virusul gripal.

La cele 96 cazuri de infecţii respiratorii acute severe (severe acute respiratory infections – SARI) raportate până în prezent nu s-a detectat virusul gripal.